**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. november 08-ai** ülésére

Tárgy: Szent János téri munkák

**Tisztelt Képviselő-testület!**

Lovas János, Horváth Csaba János, Andrási Tamás és Kele Márta a mellékelt megkeresésekkel fordult hozzánk.

Tuskók visszamarása:

Egyrészt a Szent János téren korábban kivágott fák után visszamaradt 10 db tuskó visszamarását kezdeményezik, melyre Széles Attilától kérték be a becsatolt árajánlatot. Az ajánlat szerint bruttó 20.000,- Ft./db áron, összesen bruttó 200.000,- Ft-ért marná vissza a tuskókat úgy, hogy utána a területet fűnyíróval lehetne gondozni.

Az idei évi költségvetésben még ~ bruttó 500.000,- Ft. áll a rendelkezésünkre fákkal kapcsolatos munkákra, mely a Fakivágások napirendnél döntött munkák összegével csökken.

A város kertésze, Csejtei Johanna megtekintette a területet, jelenleg a kivágott fák tőről kihajtottak, kis bokrok találhatók a helyükön, mely a térről eddig hiányzó cserjeszintet jelenítik meg. Kivágásukat nem javasolja.

Anyagi fedezet hiányában nem javasoljuk most megrendeli a tuskók marását, ennek lehetőségét jövőre ismét javasoljuk megvizsgálni.

Faültetés:

A megkeresés kitér arra is, hogy négy magánszemély vállalná 1-1 db fa (összesen 4 db) ültetését és gondozását a kivágott fák helyére. Az ültetendő fa fajtája kapcsán egyeztetett erdésszel és a városfőépítészével.

Az ültetendő fák fajára vonatkozóan a települési zöldinfrastruktúráról, a zöldfelületi tanúsítványról és a zöld védjegyről szóló 282/2024. (IX.30.) Korm. rendelet mellett a helyi szabályozás (településképi rendelet) is tartalmaz ajánlást.

A faültetésére vonatkozó kezdeményezést javasoljuk támogatni és megköszönni. Továbbá kérjük, hogy az Örökségvédelmi Hivatallal kerüljön felvételre a kapcsolat a terület műemléki környezet jellege miatt és az ültetendő fák velük is legyenek leegyeztetve.

Padkanyesés:

Harmadikként levelükben a Tópart utca „Mini-Magyarország” Makettparktól a Szent János térig tartó szakaszán javasolják a padkát eltolatni, hogy a csapadékvíz az útról a park felé tudjon folyni.

A padka nyesésére a Balom Asztalos és Üvegező Bt-től kértünk ajánlatot. Nettó 280.000,-Ft. + áfa összegen vállalnák a mindkét oldali padka leszedését és a kitermelt talaj elszállítását.

Az értintett utcaszakaszról fényképet mellékelek.

Az idei évi költségvetésben elkülönített keret a munkára várhatóan fedezetet tud nyújtani.

A településen máshol is vannak hasonló vagy még rosszabb állapotban lévő padkák, jelenleg itt a legszükségesebb munkák elvégzését támogatjuk. A Kisbéri Városigazgatóság megkeresésre kerül a nagyobb gödrök betemetése érdekében.

Kérem Tisztelet Képviselő-testületet, hogy a javaslatainkat támogatni szíveskedjen!

Kisbér, 2024. október 31.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Szent János téren található 10 db tuskó visszamarását jelenlegnem kívánja megrendelni Széles Attilától az ajánlatában szereplő bruttó 200.000,- Ft. összegen. A tuskók marásának kérdését a 2025. évi költségvetés ismeretében kívánja ismét megvitatni.

hozzájárul ahhoz, hogy Lovas János, Horváth Csaba János, Andrási Tamás és Kele Márta a Szent János téren 4 db fát elültessen és gondozza. Az ültetendő fákat a Vérteserdő Zrt. iránymutatása mellett, az Örökségvédelmi Hivatal jóváhagyásával, a vonatkozó jogszabályi rendelkezések betartásával kell elvégezni. A faültetést és gondozást köszöni.

a Tópart utca „Mini-Magyarország” Makettparktól a Szent János térig tartó szakaszán a padka mindkét oldali leszedését nem kívánja elvégeztetni. A padka szakaszon található nagyobb gödrök feltöltésére utasítja a Kisbéri Városigazgatóságot.

**Határidő:** azonnal

**Felelős:** Sinkovicz Zoltán polgármester

Csejtei Johanna mb. igazgató